Puittaimede kollektsioon Kloostrimetsas .   Pindala 185000 m2, millest enamiku (ca 170000 m2) moodustab ekspositsioon - põhidendraarium. Eraldi paikneb sordiaretuslikul põhimõttel kogutud kultivaride kollektsioon (vt. allpool.) Umbes 15 000 m2 on endiste ja praeguste puukoolide all. Endised puukoolid on kasutusel emaistandikena. Põhidendraariumi taksonite arv on 1100. Põhidendraariumis on arvukamalt esindatud perekonnad kibuvits (Rosa) - 74, rododendron (Rhododendron) - 45, kuusk (Picea) - 42, enelas (Spiraea) - 37, vaher (Acer) - 36, pihlakas (Sorbus) - 31 taksonit. Väärtusliku osa kollektsioonist moodustab Venemaa Kaug-Ida ekspeditsioonidelt A. Paiveli, J. Elliku ja H. Karise poolt kogutud spontaanne materjal (ca 1/5). Esindatud on botaanilistes kollektsioonides üliharuldane tšoseenia (Chosenia arbutifolia).